Up-288/05
Natisni
Opravilna št.:
Up-288/05
Datum odločitve:
13. 6. 2005
ECLI:
ECLI:SI:USRS:2005:Up.288.05
Akt:
Ustavna pritožba A. A. zoper Ugotovitveni zapisnik Generalnega carinskega urada št. 426-25/175-03/0951-020 z dne 3. 2. 2005
Izrek:
Ustavna pritožba A. A. zoper Ugotovitveni zapisnik Generalnega carinskega urada št. 426-25/175-03/0951-020 z dne 3. 2. 2005 se zavrže.
Evidenčni stavek:
Ker ni podana procesna predpostavka izčrpanosti pravnih sredstev, je Ustavno sodišče ustavno pritožbo zavrglo.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
1. 4. 2005
Vrsta odločitve:
sklep
Vrsta rešitve:
zavrženje
Dokument:
US24690
Up-288/05 - 4
13. 6. 2005
SKLEP
Ustavno sodišče je v postopku za preizkus ustavne pritožbe A. A. iz Ž. Ž., na seji senata dne 24. maja 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper Ugotovitveni zapisnik Generalnega carinskega urada št. 426-25/175-03/0951-020 z dne 3. 2. 2005 se zavrže.
Obrazložitev
1. Pritožnik navaja, da iz obrazložitve odločbe Carinskega urada Celje št. 426-25/81-05/2200-001 z dne 18. 2. 2005, s katero mu je naloženo plačilo carinske dajatve, izhaja, da ta temelji na ugotovitvenem zapisniku, ki mu je bil posredovan in na katerega ni podal pripomb. Vendar je ugotovitveni zapisnik najprej prevzela njegova zunajzakonska partnerica, ki ga je nato vrnila pošiljatelju s pojasnilom, da pisanja naslovniku ne more izročiti, ker se nahaja v tujini, zaradi česar naj se vročitev opravi kasneje. Ugotovitveni zapisnik je tako prejel šele po prejemu odločbe, ko je pri pristojnem carinskem organu podal vlogo, naj mu ga prekopirajo. Ker zato nanj ni imel možnosti podati pripomb, zatrjuje kršitev pravice do pravnega sredstva iz 25. člena Ustave.
2. Po določbi prvega odstavka 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži, ko so izčrpana vsa pravna sredstva. Pritožnik lahko morebitne kršitve človekovih pravic in temeljnih svoboščin, ki naj bi mu bile storjene z izpodbijanim zapisnikom, izdanim v carinskem postopku, uveljavlja v pritožbi zoper izdano odločbo ter v nadaljnjih fazah postopka z rednimi in izrednimi pravnimi sredstvi, ki jih zakon daje zoper odločbe, s katerimi se o carinski obveznosti odloča po vsebini, po izčrpanju navedenih pravnih sredstev pa tudi z ustavno pritožbo. Glede na navedeno je bilo treba ustavno pritožbo zavreči kot nedovoljeno.
3. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan